Iesniegums

Jurģis Jansons

Adrese: Kalnciema ceļš 106D, Jelgava, LV-3002

e-pasts: jurgis.jansons@silava.lv

tel. +371 26190266

*Datums skatāms laika zīmogā*.

**Latvijas Biozinātņu un tehnoloģiju universitātei**

**Lielā iela 2, Jelgava**

e-pasts: edokuments@bltu.lv

# Pieprasījums par Ētikas komisijas lēmuma un dokumentu izsniegšanu

Es, Jurģis Jansons, esmu saņēmis informāciju par Latvijas Biozinātņu un tehnoloģu universitātes (turpmāk – LBTU) Ētikas komisijas 10.07.2024 lēmumu Nr. 4.3.-17.2/73 (turpmāk – lēmums), kurā norādīts, ka esmu pieļāvis ētikas pārkāpumu eksāmenu komisijas darbā, un LBTU 17.07.2024 vēstulē Nr. 4.3.-17.2/75 (turpmāk – vēstule) iekļauta nepārprotama norāde Latvijas Valsts mežzinātnes institūtam ‘’Silava’’ (turpmāk – LVMI Silava) nākamgad neiekļaut mani deleģēto pārstāvju sarakstā.

Neesmu informēts par LBTU Ētikas komisijā saņemtām sūdzībām, neesmu bijis uzaicināts sniegt savu viedokli vai paskaidrojumus LBTU Ētikas komisijai pirms lēmuma pieņemšanas. Neesmu saņēmis man adresētu lēmumu ar norādi par apelācijas noteikumiem, un uzskatu, ka lēmums nav tiesisks, LBTU Ētikas komisijas lēmuma pieņemšanas process nav īstenots taisnīgā procedūrā, jo nebija nodrošināta iespēja iepazīties ar sūdzību, izteikties, sniegt savus argumentus vai paskaidrojumus, kas ir būtiski, ja tā rezultātā pieņemts negatīvas lēmums, kas kaitē manai reputācijai un aizskar manu cieņu un godu. Vēl jo vairāk - par lēmumu informēta mana darba vieta, kurā pildu direktora amata pienākumus, kā arī LBTU padome, kurā darbojas cilvēki, ar kuriem manis vadītā iestāde atrodas tiešās vai pastarpinātās tiesiskās attiecībās.

Pamatojoties uz Administratīvā procesa likuma 61. panta noteikumiem un Informācijas atklātības likumu, lūdzu LBTU izsniegt šādus dokumentus.

1. Ētikas komisijas sēdes protokolu, kurā tika izskatīta mana rīcība un pieņemts lēmums par ētikas pārkāpumu un kurā redzams pilns komisijas personālsastāvs, kas piedalījies lēmuma pieņemšanā.

2. Visus pierādījumus un dokumentus, kuri tika izmantoti lēmuma pieņemšanas procesā (to skaitā, studentu ziņojumu un lēmumā minēto videomateriālu).

3. Pilnu lēmuma pamatojumu, ieskaitot atsauces uz normatīvajiem aktiem, uz kuriem lēmums ir balstīts.

Lūdzu ņemt vērā, ka prasība par cieņas un goda aizskaršanu, prasot morālā kaitējuma kompensāciju, var tikt celta pret katru no LBTU darbiniekiem, kas piedalījušies lēmuma pieņemšanā. Tā kā LBTU Ētikas komisijas lēmums kaitē manai reputācijai un var būtiski ietekmēt manu profesionālo darbību, lūdzu sniegt augstāk minētos dokumentus 7 dienu laikā pēc šī iesnieguma saņemšanas, kā arī paskaidrot, kāpēc netika piemērots LBTU mājaslapā publicētā Ētikas komisijas nolikuma 5.8. punkts.

Jurģis Jansons

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU